'Bŏi Calêu Plình.
70.
Đawit Achìh Boc Plình ôi, xìn renh trùh dŏih dèch au! Ôi Chuaq, xìn renh trùh jùp đò au! 
Waiq xìn wì mangai chaq jêh au jah camaih wa loh ca manhài. Waiq xìn wì mangai ma lem bùi broq ca au jìq, ep wìh hlài wa 'bìq halê. 
Waiq xìn wì ma doi ca au: “Ha! Ha!” phai talùi wa camaih. 
Đòiq dìq ca mangai ma leq chaq Chuaq jah padràu hau lem bùi ŏi ta Chuaq. 'Bài mangai ma loq enh ca bìac dèch claih jah hloi hloi dêh bàu doi: “Chuaq rahù rahìac dìq jaq!” 
Mahaq au cô nan xa wa pabônh; Chuaq ôi, xìn renh trùh ta au. Ìh joq 'nàng Haq ma jùp đò wa dŏih dèch au; Ôi Chuaq, xìn paq clòi clai. 
