1 'Nhòng Bùa.
24.
'Bài con calô Arôn jah lah axong tiaq tang lù 'màng cô: Cô hiniq Pôn ngai con calô da Arôn i: Nađap, A-bi-hu, Ê-li-a-xa wa I-tha-ma. 
Mahaq Nađap wa A-bi-hu cachìt adroi dèh ca baq; wa haq 'nhòq i con, 'màng aih Ê-li-a-xa wa I-tha-ma xôq wèq dèh bìac broq pagàu. 
Xađoc, xinoi Ê-li-a-xa wa A-hi-mê-lec, con calô da I-tha-ma, wiang ti Đawit lah axong con calô Arôn tang lù tiaq bìac patìh tang ngai phai broq. 
Xinoi da Ê-li-a-xa khoi lah axong jah 16 lù, wa xinoi da I-tha-ma lah axong jah 8 lù, taiq i cadraq yi bàc ti xinoi Ê-li-a-xa. 
'Bài mangai cô jah lah axong tiaq dèh lù xam bìac pàih panàih đòiq ùh i bìac gen can, ma jah 'màng aih ŏi ta xinoi Ê-li-a-xa wa I-tha-ma i bàc ngai cwan ragài patìh ta Hnem Cùh Waiq Boc Plình. 
Sê-mai-a, con Nê-tha-nên, hadròng hadrech mangai Lêwi, broq thài achìh sô sech, achìh enh ngìa ca bùa, 'mùt hiniq wa bìac tang ngai broq, aih 'bài cwan càn pajàu Xađoc, A-hi-mê-lec, con calô A-bia-tha, wa 'bài mangai broq gàu da cadraq dèh baq, da wì pajàu wa mangai Lêwi; aih mòiq cadraq yŏc am ca Ê-li-a-xa wa mòiq cadraq yŏc am ca I-tha-ma. 
Panàih ma baxèm troq ca Jê-hô-a-rip; panàih ma baiq troq Jê-đai-ah; 
Ma piq troq Harim; ma pôn troq Sê-ô-rim; 
Ma padam troq Man-chi-ja; ma tadràu troq Mi-ja-min; 
Ma tapèh troq Hacôt; ma rahem troq A-bi-ja; 
Ma hachìn troq Jêsua; ma 10 troq Sê-ca-nia; 
Ma 11 troq Ê-li-a-sip; ma 12 troq Jakim; 
Ma 13 troq Hupba; ma 14 troq Jê-sê-bap; 
Ma 15 troq Bingah; ma 16 troq Imê; 
Ma 17 troq Hêxia; ma 18 troq Phixêt; 
Ma 19 troq Pê-tha-hia; ma 20 troq Jê-hêx-kên; 
Ma 21 troq Jakin; ma 22 troq Gamun; 
Ma 23 troq Đê-la-ja; ma 24 troq Ma-a-xia. 
Enh 'nhèq cô, aih 'bài lù da wì haq đòiq patìh bìac ta Hnem Cùh Waiq da Chuaq tiaq bàu bìac ep broq, Arôn boc da wì haq khoi pachì đòiq, troq troi bàu Chuaq Boc Plình da Is-ra-ên khoi anoi 'noh. 
'Bài con calô da Lêwi ma ŏi hlài: Ta con calô da Amram i Su-ba-ên; ta con calô da Su-ba-ên i Jêđia; 
Ta con calô da Rê-ha-bia, i I-si-a broq gàu. 
Ta con calô da Ix-ha-rit, i Sê-lô-môt; ta con calô da Sê-lô-môt, i Jahat. 
Ta con calô da Hêprôn, i Jêriah broq gàu; ma baiq aih A-ma-ria; ma piq, Ja-ha-xi-ên; ma pôn, Ja-ca-mê-am. 
Ta con calô da U-xi-ên, i Mica; ta con calô da Mica, i Samia. 
Oh daq da Mica, aih I-si-a; ta con calô da I-si-a, i Xa-cha-ri. 
'Bài con calô da Mê-ra-ri, aih Mahli wa Musi; ta con calô da Ja-a-xi-ja, i Bênô. 
'Bài con calô da Mê-ra-ri tiaq xinoi Ja-a-xi-ja, i: Bênô, Sôham, Xacu wa I-bê-ri. 
Con da Mahli, aih Ê-li-a-xa, mangai ùh i ca con calô. 
Ta con calô da Kich, i Jê-ra-mê-ên. 
'Bài con calô da Musi, i: Mahli, Êđe wa Jê-ri-môt; Aih con calô da Lêwi tiaq dèh hadròng hadrech da wì haq. 
Wì haq Hadai pàih panàih tìah dèh ca oh daq wì haq ta xinoi Arôn, wì haq khoi pàih panàih enh ngìa ca bùa Đawit: Xađoc, A-hi-mê-lec, wa wì ma broq gàu ta hadròng hadrech da pajàu wa mangai Lêwi; wì ma broq gàu, hadai ep pàih panàih tìah dèch ca oh daq. 
