'Bŏi Calêu Plình.
100.
Dìq ca crŏng taneh ôi! Dèch bàu dêh calêu manè Chuaq beq! 
Phai patìh bìac Haq xam manoh dìq jaq lem bùi, calêu manè jò yòng enh ngìa ca Haq. 
Bèn phai loq Chuaq Haq Boc Plình, Haq khoi broq loh bèn, ùh xài cla bèn broq loh dađeh; bèn ŏi ta gêh tì Haq, bèn cô jàn Haq, con trìu ŏi ta đùng nhat Haq. 
Phai yŏc manoh manè wa bàu calêu jò mùt ta 'mang wa xàn Haq, phai calêu manè padèch hiniq Haq. 
Ma jah 'màng aih Chuaq dìq jaq lem lình, can xa-ŏch xam manoh loq waq da Haq ùh jòq leq dìq, bìac loq wèq dèh bàu da Haq trùh hloi dìq ca 'nhòng. 
