'Bŏi Calêu Plình.
13.
Đawit Achìh Chuaq ôi, Ìh hèt ca au dùnh dàng leq? Ìh hèt ca au hloi hloi ùh? Ìh bahlèp hadrò ca au dùnh jò leq? 
Au ep 'bìq xalep ta mahua yiang au dùnh dàng leq? Manoh au ep mango xèq ca hì ùh? Wì mangai ma git ca au ta'blêq ca au dùnh dàng leq? 
Ôi Chuaq, Ìh Boc Plình da au, xìn ngan hnoq au, xìn Ìh padreo hlài bàu ca au; xìn am can 'ngah ca mat au, tàng ùh, au cô ep cachìt 'mòh? 
Mangai tagit ca au doi: “Au khoi jah 'blêq haq”; mangai git ca au jah do jò hnoq au khoi cro. 
Mahaq au canòm nhò can xa-ŏch xam manoh loq waq da Ìh, manoh au manè lem bùi ŏi ta bìac dèch claih da Ìh. 
Au jah calêu padèch hiniq Chuaq, ma jah 'màng aih Haq khoi am bàc xôq ramŏt ca au. 
