'Bŏi Calêu Plình.
82.
Asap Achìh Boc Plình wèq ŏi ta nòi tagop hadròih Haq, đòiq hadrah ta'ne wì ma broq gàu. 
“Pì hadrah ùh ta-atoq? Pì hadrah gen can wa wiang ti mangai dù trùh jò leq? 
Hadrah ma dìq jaq lem jang ca wì ma ìuq wa ca mangai lac beq; wèq tiaq trong ta-atoq am ca mangai 'bìq padip baxa wa mangai pa hamoq. 
Khòh dèch wì mangai ìuq xa wa mangai pa hamoq enh tì mangai dù beq. 
“Mangai padit padiang aih ùh 'nì, wì hadai ùh loq tàng ta manoh. Wì haq lam hlài ta nòi clam clôiq; xèm da plì taneh khoi tadroq. 
“Au doi: ‘Pì 'bài yiang, ma jah 'màng aih pì aih con da Chuaq ma yi ha'nhèq dìq ca yiang.’ 
Mahaq pì cachìt tìah ca mangai chac xech, wa cro cachìt bu dàng mòiq ngai cwan ŏi enh 'neq ca bùa wèq cwìang.” 
Boc Plình ôi, yòng beq! Xìn Ìh yòng đòiq hadrah mangai crŏng taneh, ma jah 'màng aih dìq ca mangai crŏng taneh cô aih xôxech da Chuaq. 
