'Bŏi Calêu Plình.
146.
Ha-lê-lu-ya! Padràu hau ca Chuaq! Ô mahua yiang au padràu hau Chuaq beq! 
Dìq ca 'nhòng au jah padràu hau Chuaq; au ŏi rìh pàng leq, au jah calêu padràu hau ca Boc Plình da au pàng aih. 
Paq lùi 'bài bùa, hadai paq lùi nòi con mangai crŏng taneh, nòi wì haq ùh i bìac jah dèch claih. 
Hihèm pat, chac hamac mangai hlài ta taneh; ta hì aih 'bài trong hatình da haq tajòi 'mòi hnhung dŏng. 
Xôq ramŏt ca mangai leq i Boc Plình da Jacôp jùp đò, haq 'nac dèh manoh canòm ca Chuaq, Boc Plình da haq. 
Haq Chuaq ma broq plình crŏng taneh, diac raxìq wa rìm ngè ma ŏi ta aih; Chuaq hloi hloi wèq dèh bàu joq 'nàng, Chuaq hloi hloi wèq dèh manoh joq 'nàng, 
Haq hadrah ta-atoq am ca mangai ma 'bìq padit padiang, wa am dahwèq caq ca mangai pangot. Chuaq dŏih claih mangai 'bìq ŏi tù; 
Chuaq pèh mat mangai ùh xao; Chuaq bahnhuh hlài mangai 'bìq gàu cùp; Chuaq loq waq ca mangai rìh ta-atoq; 
Chuaq wèq ban mangai jàn trùh enh nòi 'noiq, jùp đò mangai lac wa mangai hadrô; mahaq Haq rèq đac trong da mangai ngang dù, 
Chuaq jah wèq cwìang hloi hloi; Ô Jê-ru-sa-lem, Boc Plình ìh broq bùa trùh hloi hloi! Padràu hau ca Chuaq beq! Ha-lê-lu-ya! 
